Epeneto (kwa Kigiriki: Ἐπαινετός, Epainetós) alikuwa Mkristo wa karne ya 1 aliyetajwa na Mtume Paulo (Rom 16:5) kama mtu wa kwanza kuongokea Ukristo katika mkoa wa Asia. Inasimuliwa kwamba baadaye akawa askofu wa kwanza wa Karthago (leo nchini Tunisia) kama si Kartagena (Hispania) au Sirmio (Serbia). Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa hasa tarehe 30 Julai. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko